Aristoteles, Strabon ja Plinius pidasid legendaarset valitsejat Sesostrist esimeseks vaaraoks, kelle käsul uuristati Egiptuse liivaväljadesse laevakanal. Hilisemast ajast on uusi teateid. Karnaki templi külastaja võib praegugi imetleda raidkirja u 1380. aastast eKr, mis sedastab, et juba vaarao Seti I aegadel lähtus Niiluselt kaubavahetuseks kaevatud veetee. Muistse hüdrorajatise jäänuseid võib siin-seal veel praegugi aimata.